Þróun á vél - og stýribúnaði fyrir litlar vatnsaflsvirkjanir – verkefni lokið Fréttatilkynning verkefnisstjóra Markmiðið er að bjóða upp á búnað sem nýtir vatnsaflið eins vel og hægt er en er jafnframt einfaldur í notkun með einföldu notendaviðmóti ásamt því að rekstrarkostnaður og viðhald vélbúnaðar sé í lágmarki . BMJ energy þróar og smíðar búnað fyrir litlar vatnsaflsvirkjanir . Fyrirtækið hlaut styrk frá Tækniþróunarsjóði til frekari þróunar á stýrikerfi sem og vélbúnaði fyrir slíkar virkjanir . Markmiðið er að bjóða upp á búnað sem nýtir vatnsaflið eins vel og hægt er en er jafnframt einfaldur í notkun með einföldu notendaviðmóti ásamt því að rekstrarkostnaður og viðhald vélbúnaðar sé í lágmarki . BMJ energy hefur komið að uppsetningu lítilla virkjana þar sem vatn er af skornum skammti og í sumum tilvikum má segja að það skipti máli að nýta hvern einasta dropa . Nýting styrksins frá Tækniþróunarsjóði var tvíþætt , annarsvegar í að bæta nýtni vélanna með betri hugbúnaði sem að stýrir vélunum sem og bættum mælibúnaði til að stýra vélunum útfrá . Hinn þátturinn var smíði á frumgerð af mótorstýrðum spíss sem notaður er til að stýra vatnsflæði inn á túrbínuhjól . Með því að smíða spíssana eykst hlutfall þess búnaðar sem BMJ energy framleiðir hérlendis fyrir vélarnar . Heiti verkefnis : Þróun á vél - og stýribúnaði fyrir litlar vatnsaflsvirkjanir Verkefnisstjóri : Bjarni Malmquist Jónsson Styrkþegi : BMJ energy ehf . Tegund styrks : Frumherjastyrkur Fjöldi styrkára : 2 Fjárhæð styrks : 13,984 millj. kr. alls